
JDictum  illud,  cujus  dignitas  per  saecula  est  comprobata 
„ Experientia  docet”  nulla  alia  in  disciplina  tanti  mihi  esse 
videtur  momenti,  quanti  in  medicina.  Nam  quum  totius  no- 
strae scientiae  quasi  fundamenta  nitantur  empiria,  quum  na 
tura  ipsa  medicos  optime  doceat  et,  quicunque  bene  vult  mederi, 
bene  etiam  debeat  observare:  nemo  profecto  diffitebitur,  id 
summum  esse  in  medicina,  ut  medicus  ipse  videat,  audiat, 
symptomata  imaginemque  morbi  intueatur.  Is  demum,  qui 
varias  morborum  species,  qui  singulares  casus  diutius  et  diligen- 
tius observavit,  qui,  quod  veteres  nobis  tradiderunt,  quod 
aequales  doctrinae  addiderunt  adduntque,  animo  amplectitur, 
is,  inquam,  solus  viam  ingredi  audeat  contemplativam,  quippe 
qua  id  consequi  studeamus,  ut  ratiociniis  conclusionibusque 
id  inveniamus,  quod  natura  ipsa  plane  reticet.  Namque  sicuti 
inter  omnes  constat,  eum  virum  optimum  esse  pbysiologum, 
qui  observationibus  et  disquisitionibus  anatomicis  alium  quem- 
que superet,  ita  etiam  res  sese  habere  debet  in  pathologia 
et  in  therapia.  Etenim  is  profecto  in  medicina  maxime 
vituperandus  est  modus,  si  fundamento  minime  experientia 
et  observationibus  munito  vana  superstruimus  theoremata,  quae 

nihil  aliud  omnino  efficiunt,  quam  ut  turbas  afferant  scientiae 
nostrae,  et  ad  errores  quam  maximos  eos  seducant,  qui  satis 
creduli  in  verba  quasi  jurabant  magistri. 

Quidnam  igitur  restat  tironi,  qui  qradriennio  quidem 
absoluto,  tamen  ne  aulam  quidem  sacrorum  medicorum  emen- 
sus, ut  summos  assequatur  in  facultate  honores,  dissertatio- 
nem est  conscripturus;  quid  quam  ut  paucos  illos  morborum 
casus,  quos  ipse  vidit  et  observavit,  mente  pervolvat,  eumque 
sibi  describendum  eligat,  qui  saepius  ipsi  occurrebat,  aut 
qui  ullo  modo  reliquis  ejusdem  generis  praecellit.  Uberiori 
deinde  llteralura  medica  peragrata,  praestantissimos  confert 
et  comparat  de  ea  re  scriptores  et,  quae  illi  scripserunt,  novo 
inducens  amictu,  concinnat  dissertationem,  cui  eum  addit 
morbi  casum,  quem  ipse  observavit. 

Tali  modo  conscriptam  dissertatiunculam  equidem  etiam 
in  lucem  profero;  nova  docere,  minime  est  tironis,  quare 
nihil  habeo,  quod  ad  benevolentiam  lectorum  capessendam 
porro  addam,  quam  ut  rogatos  velim,  ne  obliviscantur,  auc- 
torem harum  pagellarum  eo  tantum  scripsisse  consilio,  ut 
legibus  satisfaceret  academicis.  . 


Libri  in  auxilium  vocati. 


J.  E.  AVi c li ma nn’s  Idcen  zur  Diaguostik.  Hannovcr  179-i. 

Dr.  J.  F.  C.  lleckcr’s  AVisscnscliaftIiche  Annalen  der  gesammteii 
llcllkuade.  Berlia  1834. 

Universal  - Lexico  n der  praktischeii  Medicin  uiid  Cliirurgie. 
Dritter  Band.  Leipzig  1837. 

Auctore  .losepho  Bernt:  Monographia  Clioreae  St.  Viti. 

Pragae  MDCCCX. 

Dr.  J.  F.  C.  H e cker:  der  schwarze  Tod  und  Tanzwuth.  Berlin  1832. 

Medizinische  Zeitung:  lierausgegeben  voii  dem  Vere  in  Bir 
Heilkunde  in  Preussen.  Dritter  Jalirgang.  Berlin  1834. 

Morbum,  quem  infra  descripturus  sum,  variis  iisque  con- 
trariis formis  saepe  occurrisse , imo  nonnunquam  phaenomena, 
ad  alios  morbos,  e.  g.  ad  somnambulismum,  ad  convulsiones 
hystericas,  melius  referenda,  ei  adnumerata  esse,  ex  permultis 
nominibus,  quorum  usitatissima  tantum  proferam,  elucebit. 

Vulgo  quidem  nominatur  Chorea  St.  Viti  (xspsi'»,  der 
Tanz);  deinde  Chorea  St.  Modesti,  St.  Joannis;  Ballismus 
(Swediaur) ; Choreomania  (Plouquet) ; Epilepsia  saltatoria 
(J.  C.  Becker) ; Syphita  (Theophrasto  Paracelso) ; Morbus 
saltatorius;  Scelotyrbe  (Sauvages) ; Orchestromania  (Juncker); 
Gallis  Choree,  danse  de  St.  Guy,  ou  de  St.  Vit;  Anglis 
St.  Vitus’s  Dance. 


Expositio  brevis  historica. 

Scriptores  antiquissimi  nullam  hujus  morbi  nomine  „Cho- 
rea”  mentionem  faciunt;  descriptiones  morborum  quidem  alio 
nomine  praeditorum  apud  medicos  saeculorum  priscorum  in- 
venimus, in  quibus  symptomata  singularia  ad  Choream  spec- 
tantia traduntur,  e quibus  autem,  utrum  illis  symptomatibus 
Chorea  notetur,  an  alius  hujus  speciei  morbus,  nullo  modo 
patet.  Hippocrates  in  scriptis  suis  quendam  morbum,  Sclero- 
tyrben  (quae  vox  e graecis  o-ksXoj  crus,  et  Tupp>)  tumultus,  com- 
ponitur, crurisque  perturbationem  significat,  quod  quidem 
symptoma  frequentissimum  multo  melius  Choreae,  quam  Scorbuto, 
respondet)  affert  eumque  hisce  verbis  describit : „Medulla,  inquit, 

spinae  affecta,  homo  nec  crnrum,  nec  vesicae  aut  ventris 
officii  potens  est,  nisi  urgente  necessitate.  Si  vero  morbus 
invaluerit,  tum  aliquando  praeter  voluntatem  meiit  et  egerit.”  — 

Teste  Sauvages  Galenus,  de  eodem  disserens  morbo. 
Choreae  symptomata  essentialia  attulisse  dicitur.  Definitio 
ejus  haec  est:  „ScIerotyrbe  in  perturbatione  seu  in  specie 
solutionis  cruris  consistit,  ita  ut  erectus  homo  ambulare  non 
possit,  et  latus  aliud  in  rectum,  quandoque  sinistrum  in  dex- 
trum, nonnunquam  dextrum  in  sinistrum,  circumfert,  inter- 
dumque  pedem  non  attollit,  sed  trahit,  velut  ii,  qui  magnos 
clivos  ascendunt.”  Anno  1237  Erfordiae,  Aquisgrani  1374, 
Argentorati  1418  et  in  multis  aliis  Germaniae  et  Belgiae  locis 
Choream  epidemicam  regnasse,  in  compluribus  scriptis  tradi- 
tum legimus 

Saeculo  decimo  quinto  nota  erat  Chorea  nomine  „Dance 
de  Saint  Guy” — , quo  et  sequenti  saeculo  hoc  malum  in 
Suevia  occurrisse  dicitur;  ibidem  enim  juvenes  utriusque 
sexus  quotannis  mense  Majo  ad  sacellum  campestre  in  finibus 
Ulmensium  fitum  a Germanis  St.  Vito,  a Gallis  St.  Guy  conse- 
cratum, religionis  causa  peregrinabantur  petentes  a Sancto, 
ut  vel  hoc  malo  affectos  in  integrum  restitueret,  vel  sanos 
ab  eo  tueretur.  Illis  enim  temporibus  superstitiosis  omnes 
fere  medici  aeque  ac  theologi,  cunctos  hominum  et  bestiarum 
morbos  diabolti  potestate  excitari  illasque  affectiones  mor- 
bosas revera  esse  substantias,  spiritus  infernales  atque  dae- 
mones, opinabantur;  id  quod  praecipue  de  contorsionibus, 
spasmis  forte  atrocioribus  et  insolitis  vel  partis  singularis, 
vel  totius  corporis,  judicabatur. 

Sydenhamus,  qui  primus  de  hoc  malo  accurate  magnaque 
cum  diligentia  scripsit,  has  peregrinationes  religiosas  etiam 
commemorat.  Plater,  G.  Horstius,  Daniel  Sennert,  ad  eos  patho- 
logos  numerandi  sunt,  qui,  literis  in  Europa  instauratis,  com- 
mentaria de  hoc  morbo  scripserunt  eumque  Choream  St.  Viti 
nominarunt,  nam  ad  illud  usque  tempus  nomine  proprio  et 

generali  hoc  malum  caruit.  Tarantismum,  qui  saeculo  quarto 
et  sequenti  in  Apulia  epidemicus  grassatus  erat,  a Chorea 
diversum  morbum,  cx  insania  quadam  melancholica  ortum, 
fuisse  patet  ex  libro  I.  F.  C.  Heckeri  „die  Tanzwuth”,  eine 
Volkskrankheit  im  Mittelalter.  Berlin  1832.  8.  — Bairo, 
Caroli  II. , Sabaudiae  ducis , archiater  opusculum  quoddam 
anno  1560  „ saltuosa  membrorum  indispositio  ” inscriptum, 
edidit  et  Bouteille,  gallus,  qui  Sydenhami  tractatum  plane  j 
secutus  est.  Choreae  monographiam,  in  qua  hoc  malum  pri-  | 
mum  Choree  nominatur,  optime  elaboratam  scripsit. 

In  omnibus  his  et  aliis  scriptis  Choreae  St.  Viti  phaeno- 
mena tantum  enumerantur,  nulla  autem  Iit  mentio  momentorum 
anatomico  - pathologicorum  hujus  morbi,  etsi  hypotheses  de 
causa  proxima  et  sede  permultae  in  iis  leguntur.  Paulo  infra 
de  his  rebus  breviter  disseram. 

Morbi  definitio  generalis. 

Chorea  magis  est  morbus  continens  aut  remittens,  quam 
intermittens,  qui  pueros  utriusque  sexus,  praecipue  autem 
sequioris,  evolutionis  tempore, corripit,  motibus  clonicis  sesc 
manifestat  et  ad  affectiones  spasmodicas,  ex  nimia  nervorum 
motoriorum  sensibilitate  posteaque  musculorum  irritabilitate 
ortas,  pertinet.  Systema  musculorum  non  magis  voluntatis 
imperio  obtemperat,  sed  musculi  aegrorum  interdiu  praeter 
voluntatem,  donec  somnus  accedit  altissimus,  macie  crescente, 
vicissim  contrahuntur  et  relaxantur,  quibus  actionibus  corpus 
humanum,  aut  singulares  ejus  partes,  figuras  diversissimas 
praebent  spectatori,  quae  autem  cum  gestibus  saltatoriis  haud 
apte  comparantur.  Animi  facaltates  plane  sunt  integrae  et 
gradu  tantum  morbi  provectiore  aut  somnambulorum  more 
exaltatae,  aut  denique,  ut  in  delirantibus-  perturbalae. 

Mediifi  Germani  ab  Anglis  de  Chorea  dissentiunt.  Angli 
nempe  omnem  affectionem  convulsivam  partium  singularium 

hominum  non  adultorum,  e.  gr.  capitis,  palpebrarum,  faciei 
cet,  vel  si  partes  unius  lateris  tantum  motibus  spasticis  agi- 
tantur, alterius  vero  lateris  partes  salvae  et  mens  integra  est, 
ad  Choream  referunt  illamque  totius  musculorum  systematis 
convulsionem  continuam  vix  novisse  videntur. 

Decursus  morbi  specialis. 

Hujus  morbi  stadia  minus  facile  quam  in  aliis  morbis 
respectu  omnium  graduum  distingui  possunt.  Quam  maxime 
variat  Choreae  exordium:  aut  fere  nullam  valetudinis  imbe- 
cillitatem prae  se  fert,  aut  prodromis  luculentis  notatur.  Ad 
prodromorum  numerum,  ut  tantum  frequentiores  afferam,  per- 
tinent: Timiditas,  solitudinis  amor,  tristitia,  anxietas,  vertigo, 
capitis  obnubilatio,  cordis  palpitatio,  pulsus  contractus,  ex- 
tremitatum tremor  atque  motuum  muscularium  debilitas,  ita 
ut  aegroti  saepe  sine  ulla  mentis  turbatione  procumbant,  gra- 
vitas plumbea,  claudicatio,  oscitatio,  oculorum  nictitatio  fre- 
quens et  inconsueta,  frontis,  praecipue  regionis  glabellae,  cor- 
rogatio, nonnunquam  distorsiones  lineamentorum  faciei;  nau- 
sea, vomitus,  dolores  cardialgici,  risus  et  fletus  involuntarius, 
animus  valde  mutabilis,  caloris  frigorisque  vicissitudo,  sensus 
aurae  epilepticae  non  dissimilis,  sensuum  hallucinationes. 

Quae  si  in  pueris  a parentibus  observantur,  aliis  causis, 
e.  gr.  consuetudini,  imitationi  pravae  aut  ineptiae  juvenili 
plerumque  adseribuntur,  nullo  modo  autem  morbo  imminenti. 
Mox  tamen  malum  longius  progreditur,  musculorum  motus  et 
vehementiores  et  multiplices  fiunt,  illis  dissimiles,  qui  volun- 
tarie oriuntur,  imprimis  extremitatum  superiorum  atque  infe- 
riorum  motus  anomali  se  ostendunt,  ad  quos  functionum  cor- 
poris diversarum  turbationes  accedunt.  Motus  irregulares  non 
solum  in  extremitatibus  totis,  sed  etiam  in  singularibus  earum 
partibus  observantur,  ut  in  humero,  bracliio,  antibrachio,  di- 
gitis eorumque  phalangibus,  quibus  positiones  mirificae  „tours 

de  souplesse”  — quos  nullus  praestigiator,  ne  peritissimus 
quidem,  imitari  possit,  efficiuntur,  ita  ut  nonnunquam  hi  mo- 
tus adstantium  risum  moveant,  quam  ob  rem  Me  ad  Choream 
morbum  facie  pariter  ac  nomine  ridiculum  appellat.  Utrius 
lateris  musculi  morbi  initio  imprimis  corripiantur,  nullo  modo 
indicari  potest,  nam  in  quovis  fere  casu  aliter  sese  manifestat 
morbus. 

Manus  per  varias  directiones  celeritate  vix  credibili  con- 
tinuo agitantur,  iisque  vel  aer,  vel  certa  corporis  pars  ictibus 
inanibus  verberatur,  vel  motum  volantium,  natantium  cet  imi- 
tantur. Si  quid  manu,  e.  gr.  poculum,  prehendunt  aegroti, 
saepe  hoc  aut  subvertunt  et  contenta  ejus  effundunt,  aut  non- 
nisi post  varias  manuum  agitationes,  semper  lineam  curvam 
describentes,  vas  ori  admovent  et  tum  liquorem  subito  infun- 
dunt, ex  quibus,  manus  nonnunquam  voluntati,  etsi  aegre, 
parere  colligi  potest;  gradu  autem  mali  provectiore,  aegroti 
quominus  cibos  ac  potus  ori  admoveant,  impediuntur  motibus 
manuum  convulsivis  perpetuis,  aut  continuo  tremulis,  ita  ut 
hoc  munus  ab  aliis  administrari  debeat. 

Simili  ratione  etiam  pedes  agitantur,  modo  dextrorsum, 
modo  sinistrorsum;  interdum  tremor  tantum  adest,  nonnun- 
quam autem  pedes  usque  ad  nates  flectuntur.  Incedendi  fa- 
cultas vario  modo  est  mutata:  aegri  aut  ebriorum  more  ince- 
dunt, aut  saltantium  instar  saliunt,  aut  revera  modo  antror- 
sum,  modo  in  altum  saltant,  et  sic  impedimenta  omnia  sibi 
opposita  transiliunt,  et  scalas  aliaque  accliva  loca  adscendunt, 
quae  vix  alius  quisquam  adire  audeat.  Omnes  vero  hi  motus 
non  recta,  sed  per  ambages  multas  efficiuntur. 

Si  caput  vel  totum,  vel  ejus  musculi  singulares  motibus 
diversissimis  corripiuntur,  adstantibus  adspectum  horrendum 
praebent  aegroti.  Caput  in  hanc  illamve  partem  jactatur, 
nonnunquam  versus  scapulas,  aut  antrorsum  trahitur,  aut  ce- 
lerrime atque  vehementissime  mallei  instar  concutitur,  quod 
quidem  veteribus  dicitur  „Malleatio;”  — talis  casus  men- 

tionem  fecit  I.  I.  Wagner.  Pars  capitis  pilosa  antrorsum 
et  retrorsum  musculis  sibi  oppositis  cum  galea  aponeurotica 
movetur,  supercilia  elevantur,  deprimuntur  et  appropinquantur. 
Palpebrae  pliotopliobia  laborantium  more  nictitant,  imo  non- 
nunquam  ne  bulbus  quidem  oculi  integer  servatur,  sed  in  or- 
bem rotatur. 

De  dilatatione  et  coarctatione  pupillae  nihil  in  plurimis 
scriptis  invenimus,  alii  auctores  etiam  pupillae  in  hoc  morbo 
variam  magnitudinem  formamque  reperiri,  contendunt.  Non 
raro  evenit,  ut  singulares  auris  musculi,  qui  exercitatione  as- 
sidua tantum  ab  hominibus  sanis  moveri  possunt,  agitentur, 
quod  etiam  valet  de  ore,  facie,  labiis  et  omnibus  capitis  sin- 
gularibus partibus,  quae  innumeris  distorsionibus  affici  possunt. 

Quod  attinet  ad  cervicem,  haec  quoque  convulsionibus 
mirificis  modo  versus  pectus,  anserum  vel  cygnorum  more  de- 
torquetur, modo  ad  alterutrum  latus. 

Truncus,  qni  multo  difficilius  quam  aliae  corporis  partes 
moveri  potest,  etiam  vario  modo  agitatur.  Aegroti,  vi  vehe- 
menti, epilepticorum  more,  humum  prostrati,  uti  serpentes  in- 
curvantur, aut  alte  excutiuntur,  aut  sinuatitionibus  vermicula- 
ribus  flectuntur,  quibus  motibus  phaenomena  illa  in  tetano 
occurrentia  non  dissimilia  videntur,  e.  gr.  emprosthotonus, 
opisthotonus , pleurothotonus.  Testibus  Beniven  aliisque 
auctoribus  pedes  interdum  occiput  tetigisse  dicuntur. 

Non  raro  evenit,  ut  eodem  et  majori  gradu,  quam  externi 
etiam  musculi  interni  convulsionibus  corripiantur,  quae  prae- 
cipue in  musculis  deglutitioni,  voci  respirationique  inservien- 
tibus animadvertuntur.  Imprimis  autem  lingua  afficitur  moti- 
bus involuntariis,  ita  ut  tremat,  balbutiat  et  vix  proferre  pos- 
sit syllabas,  minime  vocabula  tota;  porrectio  atque  retractio 
tantum  inorditate  et  celerrime  fit.  Praeter  linguam  larynx 
plerumque  laborat  contractionibus,  quibus  vox  et  loquela 
valde  mutatur,  ita  ut  aut  plane  deficiat,  aut  rauca,  aut  sibilans 
tantum  audiatur,  aut  denique  aegroti  continuo  garrire,  imo 

canere  cogantur.  Quando  pharynx  affectas  est,  deglutitio 
difficulter  peilicitur,  fauces  et  oesopliagus  bibentibus  et  cibum 
deglutientibus  quasi  laqueo  constringuntur,  ita  ut  cibi  et  li- 
quores sumti  mox  tussi  suborta  per  os  et  nares.  Suffocationis 
periculo  imminente,  revomantur.  Nullo  modo  autem  haec  in- 
gesta causam  occasionalem  faucium  constrictionis  praebent, 
quod  multi  crediderunt  auctores  et  hanc  ob  rem  Choream  ad 
hydrophobiam  retulerunt  (lunker),  nam  paroxysmo  vigente 
tantum  aegroti  potus  et  cibos  difficulter  deglutiunt,  in  re- 
missione autem  et  spasmis  deficientibus  omnia  cujusvis  generis 
facillime  devorant,  quod  in  hydrophobia  fieri  non  solet.  Li- 
quidi cujusvis  horror,  illud  hydrophobiae  signnm  certissimum, 
Choreae  nullo  modo  tribui  potest;  e contrario  aqua  inter 
paroxysmum  vehementissimum  aegroto  potest  offerri  quin 
animi  perturbatio  exoriatur. 

Affectis  musculis  thoracis  et  cordis,  praecordiorum  anxie- 
tas, dolor  premens  sub  processu  ensiforml,  cordis  palpitatio- 
nes, dyspnoea  et  alia  exoriuntur  mala.  Ad  eandem  classem 
pertinent  aurium  tinnitus,  ani  et  vesicae  urinariae  constrictio, 
aut  involuntaria  relaxatio,  quo  fit,  ut  aegroti  modo  retentione, 
modo  incontinentia  urinae  alvique  laborent. 

Omnes  hi  musculorum  motus  rarissime  tantum  et  aeger- 
rime voluntati  obtemperant,  sed  aegro  invito  peraguntur;  nullo 
modo  aegroti  ab  adstantibus  neque  precibus,  neque  minis 
coerceri  possunt,  e contrario  si  alios  homines  ad  suas  agita- 
tiones animum  attendere  easve  adhibita  vi  impedire  animad- 
vertunt, oppressione  cordis  molesta  afficiuntur,  et  motus  tam 
vehementes  fiunt,  ut  aegroti  in  furorem  agantur  imo  in  animi 
deliquia  altissimumve  somnum  incidant. 

Intellectum  mediocriter  tantum,  ut  supra  memoravimus, 
mutatum  videmus,  quam  mutationem  pro  complicatione  magis, 
quam  symptomate  pathognomonico  Choreae  haberi  oportet. 
Tum  si  morbus  periculosiores  adipiscitur  gradus,  interdum 
aegroti  instar  somnambulorum  oculis  clausis  idem,  quod  aper- 

tis,  peragunt,  qua  sub  conditione  mens  modo  per  intervalla, 
sed  sine  vesania  strictiore  sensu  intercipitur. 

Ad  complicationem  liancce  explicandam  perpendamus 
necesse  est,  nervorum  centra,  et  intellectui  et  motui  volun- 
tario praeposita,  uni  eidemque  systemati  adnumeranda  esse, 
quare  conditio  pathologica  horum  centrorum,  si  saepius  eodem 
tempore  occurreret,  facile  posset  dilucidari. 

Organismus  ipse  Chorea  simplici  nunquam  gravius  offen- 
ditur, febris  nunquam  exoritur.  Morbi  acuti,  uti  exanthemata, 
variolae,  scarlatima,  morbilli,  aut  aliae  affectiones  acutae,  ut 
pneumonia,  peritonitis,  quod  scriptores  affirmant,  nunquam 
neque  moram,  neque  vim  Choreae  diminuunt  (Rufz),  sed 
decursus  periculosioris  morbi  acuti,  si  ad  Choream  illam 
accedit,  maxime  commutatur  (Guersent). 

Choream  generatim  dolores  graves  non  comitantur;  quodsi 
nonnulli  scriptores  dolores  capitis,  nec  non  articulorum,  cubiti 
et  manus,  palpitationes  cordis,  affectiones  spasmodicas  et  do- 
lo rificas  ventriculi  minime  negant,  dolorum  sedem  atque  na- 
turam non  satis  clare  distinguunt,  ita  ut  eos  potius  secunda- 
rios ex  inania,  hysteria,  epilepsia  aliisque  morbis  profluentes 
esse  putemus.  Serres,  Lisfranc,  Rufz  aliique  dolores 
plane  negant. 

Mora  paroxysmorum  admodum  variat,  modo  horam  dimi- 
diam tenent  modo  horas  plures,  modo  integros  dies  implent, 
intervallis  variis  interpositis , quae  reditum  paroxysmi  non 
praenuntiant,  quippe  insultus  quovis  diei  tempore  irruere 
potest,  qui,  quod  mirum  est,  a noctibus  abesse  solet.  Con- 
ditio aegrotorum  in  intermissionibus  illi  epilepticorum  non 
dissimilis  est;  dolores  capitis,  anxietatem,  inquietem,  moro- 
sitatem, irritabilitatem  quasi  hystericam,  nocturnumque  som- 
num inquietum  accusant,  attamen  infantes  neque  his  omnibus 
rebus,  neque  motibus  longius  temporis  spatium  perdurantibus 
defessi  somno  prius  vincuntur,  quam  valetudine  in  integrum 
resstituta  (Rufz).  Itaque  singuli  paroxysmi  nihil  critici  ha- 

bere  videntur,  quamvis  jam  ab  exordio  remissionis  dedolatio 
aliqua  percipitur,  quam  interdum  somnus  et  sudor  profusus 
consequuntur. 

Decursus  morbi  non  semper  idem,  generatim  autem,  ut 
in  morbis  periodi  evolutionis,  lentus,  menses  imo  annos  pertinaciter 
emetiri  potest,  dum  morbus,  si  pubertas  intravit,  celerius  fini- 
tur ( J a h n ) , neque  ultra  vicesimum  qiuntum  annum  plerumque 
invenitur.  Morbi  consecutivi  raro  exstant,  ut  paralysis,  tabes, 
fatuitas,  nisi  Chorea  in  Epilepsiam  commutetur,  aut  in  hyste- 
riam  potesta  convertatur  aut  apoplexia  subito  mortem  inferat. 

Prognosis. 

In  plerisque  casibus  prognosis  bona  habetur,  quamquam 
tempus  et  morbi  et  paroxysmorum,  causae  et  complicationes 
morbique  ad  reversiones  propensio  maximi  momenti  sunt.  Thera- 
pia rationali  administrata,  morbus,  si  non  complicatus  est,  pede- 
tentim  vexare  desinit;  muculi  magis  magisque  voluntati  obe- 
diunt',  animi  functiones  laesae  ad  normalem  statum  redeunt 
et  raro  tantum  morbi  consecutivi  nascuntur.  Patientia  vero 
nec  medici  neque  aegroti  inter  curationem  fatigari  debet.  Si 
vero  Chorea  cum  alliis  morbis  complicata  est,  e.  gr.  cum 
febri  liectica,  chlorosi,  amenorrhoea,  fatuitate,  epilepsia,  tabe 
dorsali,  si  intermissiones  modo  breves  sunt,  paroysmi  autem 
veliementissimi , malumque  ipsum  jam  per  longius  temporis 
spatium  protractum,  prognosis  redditur  ambigua,  quia  non 
prius  valetudo  bona  reddi  potest,  quam  causis  plane  sublatis, 
cum  complicationes  remediis  nondum  devictae  spem  irritam 
reddere  soleant. 

Aetiologia. 

Jam  Syden hamus  affirmat:  Choream  St.  Viti  nihil 
aliud  esse,  nissi  convulsiones  aliquas,  quae  pueros  et  puellas 

px  decimo  ad  decimum  quartum  usque  annum  corripere  pos- 
sint. Re  vera  aetate  puerili  usque  ad  annum  vigesimum  sex- 
tum praecipue  puellae  ei  obnoxiae  sunt,  minime  autem,  quod 
nonnulli  contendunt,  homines  cujusvis  aetatis  infestantur. 

Causae  praedisponentes  in  infantibus  sunt  consti- 
tutio tenerrima,  sensus  acutiores  et  ingenium  praecox,  id  est 
constitutio  illa  nervosa  congenita  aut  acquisita,  ex  qua  seriore 
tempore  hysteria  nascitur,  quae  in  infantibus  choreae  formam 
induit.  Praecipue  igitur  sexus  sequior  hoc  malo  favere  vide- 
tur, praesertim  puellae  capillis  flavis  et  oculis  coeruleis,  cute 
tenera,  molli,  rosea,  alba  ad  chlorosiu  spectante,  imaginatione 
alacri,  viribus  corporis  debilioribus  praeditae,  quarum  paren- 
tes epilepsia,  hysteria,  cardialgia  ctc.  laboraverunt,  quamquam 
ex  altera  parte  infantes  robustos,  bene  nutritos  capillis  nigris, 
fuscis,  oculis  claris,  cute  rigida,  fusca  instructos,  hoc  malo 
quandoque  corripi  posse,  negare  nequimus. 

De  praedispositioue  hereditaria  non  omnes  scriptores  con- 
sentiunt. Alii  enim  praedispositionem  prorsus  negant,  alii 
contra  illam  in  causis  primariis  habendam  esse  affirmant. 
<^)uae  medium  tenet,  sententia  vera  est.  Infantes  parentibus 
ad  neuroses  opportunis  plane  sanos  edi,  vicissim  autem  paren- 
tes sine  ullo  vestigio  cujusdam  uenroseos  liberos  ad  quam- 
libet neurosin  propensos  procreare  posse,  quis  est,  qui  nes- 
ciat? 3Iinime  autem  praedispositio  quaedam  hereditaria,  prae- 
cipue quod  ad  infantes  a parentibus  aetate  provectioribus  aut 
admodum  juvenilibus  editos,  simul  nimia  quadam  sensibilitate 
et  irritabilitate  ner  rorum  laborantes,  negari  potest;  permulta 
argumenta,  observationibus  virorum  experientissimorum  con- 
firmata, satis  superque  probant,  esse  aliquam  praedispositio- 
nem hereditariam,  quae  per  totum  quasi  saeculum  dormire 
queat,  etenim  filios  et  nepotes  hoc  molo  se  vidisse  affectos, 
quamquam  nec  parentes,  nec  eorum  avi  laboroverint,  auctores 
fide  dignissimi  asserunt. 

Ad  causas  occaslonales  auiiui  pertinent  afTecliones, 
ut  ira,  terror,  timor,  zelotypia,  diminutio  sanguinis  et  humo- 
rum per  haemorrhagias  varias , per  salivationem,  diarrlioeam, 
diaetam  nimis  parcam,  onaniam,  per  quaelibet  remedia  eva- 
cuantia; praeterea  genitalia  haud  perfecte  exculta  sexua- 
lesque  functiones  retardatae,  vitiosa  catamcuia,  vermes,  exan- 
themata chronica  suppressa , refrigeratio  gravior , lapsus  in 
caput  pronum,  metastases.  Imitatione  Choream  exoriri,  alii 
negant,  alii  ut  Boerhaave  et  Barez  affirmant. 

Secundum  Wichmauni  et  Jahnii  observationes  tempestas 
et  constitutio  aeris  singularibus  annis  morbum  frequentiorem 
reddunt;  praecipne  accelerare  potest  introitum  Choreae  tem- 
peratura huroido-frigida ; quam  ob  rem  Chorea  laborantes  in 
locis  humidis  multo  saepius  inveniuntur,  e.  gr.  in  terris  mari- 
timis, ubi  mutatio  tempestatis  aliaeque  aeris  conditiones  mor- 
bos chronicos  nervosos  procreant.  Quomodo  illud  iiat,  nes- 
cio ; credo  autem , illam  tempestatem  admodum  mutabilem 
minoris  momenti  esse,  nisi  aliae  res  concurrant,  quamquam 
lubentissime  concedo,  eandem  atque  loca  humida  ad  procre- 
andas neuroses  plurimum  valere,  praecipue  cum  discrimen 
temperaturae  nocturnae  atque  diurnae  permagnum  sit  et  citis- 
sime temperies  externa  et  humor  atmosphaereus  immutetur, 
cum  praeterea  homines  pauperes  loca  humida,  squalida,  solis 
radiis  privata  inhabitent,  in  quibus  aer  atmosphaericus  cor. 
ruptus  virtutibus  ad  vitam  integram  servandam  plane  careat. 

Epidemiae  formam  hic  morbus  nunquam  assequitur  et 
qui  antiquiorum  hujusmodi  casus  descripserunt.  Choream  cum 
Raphania  confuderunt. 

De  sede  et  natura  Choreae. 

Uti  omnium  fere  systematis  nervosi  morborum,  ita  quo- 
que natura  atque  sedes  Choreae  St.  Viti  plane  incognitae 
sunt.  Perscrutationes  theoreticas  variasque  hypotheses  pro- 


— 19  — 

ferendi  minime  decst  occasio,  et  revera  de  his  rebus  senten- 
tiae editae  sunt  maxime  diversae,  modo  ex  analogia  induc- 
tioneque petitae,  nec  rebus  in  facto  positis,  nec  anatoraia 
pathologica  comprobatae. 

Quod  ad  morbi  sedem  pertinet,  cadaverum  sectiones 
nihil  certi  docuerunt,  quoniam  aegri,  si  simplici  morbo  labo- 
rant neque  ulla  exstat  complicatio,  nunquam  morte  auferun- 
tur. Sin  vero  gravior  aliqua  complicatio  ad  Choream  accedit, 
quae  aegrotum  necat,  phaenomena  pathologica,  in  cadaveribus 
sectis  reperta,  nullo  modo  mutationibus,  vi  morbi  ipsius,  sed 
potius  complicatione  procreatis,  imputanda  sunt;  cum  autem 
haec  distinctius  separare  difficillimum  sit,  imo  omnes  vires 
superet,  proh  dolor!  conditiones  pathologicas  Choreae  seriori 
aevo  dijudicandas  relinquamus. 

Destituti  rebus  in  facto  positis,  quae  quaestionem  nostram 
dilucidare  possint,  quatenus  ad  functiones  singulorum  centro- 
rum systematis  nervosi  spectat,  accuratius  in  illas  functiones 
inquireremus,  nisi  nostra  de  hac  re  notitia  tam  parum  esset 
perfecta,  ut  sine  fallaciis  argumentari  nequeamus.  Si  enim 
disquisitionibus  physiologicis  certiores  redderemus  de  parte 
systematis  centralis  motum  efficiente,  sedem  cognosceremus 
morbi,  qui  irregularitate  motuum  se  manifestat,  sed  physiolo- 
gia usque  ad  hoc  tempus  nodum  nondum  solvit.  Pro  explo- 
rato tantum  habemus,  medullam  spinalem  esse  affectam,  sin- 
gnlatim  quidem,  quod  ex  I.  Bellii  observationibus  et  Jo.  Mulieri 
experimentis  egregiis  intelligimus,  anteriores  medullae  spinalis 
portiones,  e quibus  radices  motoriae  prodeunt.  Systema  cen- 
trale, cerebrum,  etiam  paiiiceps  reddi,  modo  ex  ratiociniis 
collegi,  non  diserte  affirmari  potest.  Si  autem  consideramus, 
unum  symptoma  Choreae  pathognomonicum  in  eo  cerni,  quod 
aeger  infer  paroxysmum  ambulans  perficiendis  negotiis  impar 
sit,  si  porro  meditamur,  experimentis  a Flourens,  Rolando, 
Magendie  institutis  esse  demonstratum,  huic  coordinationi 

motuum  cerebellum  esse  praepositum,  non  perperam  ra(io- 
cinabimur,  in  singiilaribus  certe  casibus  in  cerebello  morbi 
sedem  inveniri.  Quae  autem  cerebelli  pars  affecta  et  qualis 
mutatio  pathologica  sit,  omnes  ignoramus. 

Si  in  Choreae  naturam  accuratius  inquirere  volumus, 
ante  omnia  naturam  peculiarem  laesae  musculorum  functionis 
constituamus  necesse  est.  Utrum  morbis  paralyticis  adnuine- 
randus  sit  morbus,  au  convulsionibus,  niim  ex  utrisque  com- 
ponatur, quaeritur.  Galenus  aliique  scriptores  haud  contem- 
nendi Choream  paralysin  esse  putant;  Sydenliamus  et  ple- 
rique  ejus  asseclarum  convulsionibus  eam  annumerant.  Bau- 
mes  et  Pinei  contra  statum  illum  morbosum  mixtum  defe»i- 
dunt.  Bouteille  definitionem  confundit,  quippe  qui  primo 
quidem  Sydenhamo  adnuat,  postea  autem  in  definienda  Chorea, 
affectiones  musculares  motus  appellet  convulsivos. 

Hisce  ex  contrariis  opinionibus  difficultas  patet,  naturam 
Choreae  certo  definiendi,  quod  nemo  negabit,  qui  hoc  in 
morbo  omnia  momenta  patliologica  fallacia  esse  cognovit. 
Quicunque  motus  illos  attente  observavit,  confiteri  debet, 
eos  neque  convulsiones,  neque  paralysin  esse,  nisi  quis  eam, 
paralysin  imperfectam  nominare  velit,  nam  in  paralysi  tota 
vis  nervorum  motoria  extincla  est  et  deficit  facultas,  mus- 
culos arbitrio  nostro  subjectos  movendi;  praeterea  autem 
pars  paralytica  saepe  caret  sensu.  Jn  Chorea  autem  vis  ner- 
vorum motoria  nullo  modo  extincta,  sed  nimis  aucta  conspi- 
citur, quam  ob  rem  excessivi  potius  adsunt  motus  'et  artus, 
commercio  carentes  cum  organo,  quod  motus  ordinat  et  volun- 
tatis arbitrio  submittit,  huic  ipse  voluntatis  arbitrio  non 
obediunt. 

Haud  dubie  haec  abnormis  actio  musculorum  pendet  a 
laesa  coordinationis  motuum  conjunctione,  qua  re  Chorea  in 
iis  nervorum  centris,  quae  hisce  affectionibus  turbatos  motus 
ordinare  solent,  idem  esse  videtur,  quod  vesania,  quae  cogi- 
tationes confundit,  in  centris  functionibus  intellectus  praepo- 

sitis.  Plaler,  Souvages  aliique  Choream  inclomiluin  saltandi 
desiderium,  maniam  saltatoriam  nominant;  sed  hi  scriptores 
omnino  errant,  nam  supra  jam  memoravimus,  maniam  salta- 
toriam (Dansomaniam,  Choreomaniam)  veram  esse  vesaniam, 
a Chorea  St.  Viti  igitur  maxime  diversam,  et  hoc  malo  labo- 
rantes musculorum  actiones  ad  saltationem  efficiendam  aptas 
moderari  possunt,  quod  in  Chorea  locum  non  habet. 

Opinio  hypothetica  ab  Georget  primum  edita,  „ Choream 
speciem  tantum  esse  irritationis,  ” deficientibus  aliis  sententiis 
probabilioribus,  idonea  esse  videtur,  quippe  quae  irritatio  con- 
gestionibus ad  centrum  systematis  nervosi  explicanda  sit 
(Barcz).  Quisque  autem  has  congestiones  etiam  in  aliis  neu- 
rosibus,  e.  gr.  in  Tetano,  in  Epilepsia  et  aliis,  obvias  esse, 
contendere  potest,  etsi  hi  morbi  ad  aliud  genns  pertineant ; sed  haec 
oppositio  congestionem  minime  refutat,  si  consideramus  statum 
congestivum  in  Chorea  alius  indolis  esse  posse.  Si  praeterea 
meditamur,  iis  aetatis  annis  Choream  occurrere,  quibus  func- 
tionum systematum  singulorum  disharmonia  sat  luculenter  ma- 
nifestatur, quibus  sensibilitas  atque  irritabilitas  majorem  gra- 
dum, quam  nutritio,  assecutae  sunt,  congestionum  effectum  in 
organa  irritabilia  alium  esse,  nemo  diffitebitur.  Irritabilitatem 
in  Chorea  nimis  auctam  esse,  quis  est,  qui  dubitet?  Hanc 
sententiam  ex  eo  jam  deducere  possumus,  quod  fibras  movendi 
facultas,  si  irritabilitas  abesset,  vel  perpetuo  quiesceret,  vel 
continuo  ageret.  Ad  irritabilitatem  fibrarum  manifestandam 
necessaria  est  perceptio,  quae  triplex  esse  potest,  naturalis, 
sensitiva  et  desiderio  animali  procreata.  Ad  eam  autem  per- 
ceptionem exercendam  indigent  omnes  musculi  actione  ner- 
vorum, quae  quo  magis  excitatur,  eo  irregularior  fit  motus 
muscularis,  id  quod  invenimus  in  Chorea;  videmus  in  ea  sen- 
sibilitatem  nimis  auctam,  quae  alacrior  redditur  causis  minimi 
momenti.  Utrum  autem  haec  sensibilitas  et  postea  irritabilitas 
nimiis  congestionibus  defecluque  nutritionis  explicari  queat, 
an  porro  irritabilitas  a sensibilitate  pendeat,  num  prorsus  aliter 


res  se  liabeat,  discernere  non  ausim.  Magnam  autem  dispro- 
portionem inter  haec  tria  systemata,  sensibile,  irritabile  atque 
reproductivum  existere,  nemo  negabit;  videmus  enim  aegros, 
tenerrimis,  debilibus  atque  laxis  musculis  praeditos,  sceletum 
cute  tantum  quasi  obtectum  exhibentes,  paucis  cibis  vescentes, 
ad  quemque  animi  insnltum  propensos. 

Etiamsi  vero  congestiones  ad  medullam  spinalem,  causam 
profecto  omnino  non  sufficientem  motuum  muscularium  per- 
versorum, subesse  putemus,  cuique  tamen  hanc  rem  diligenter 
meditanti  statim  quaestio  sese  obtrudet,  quomodo  oriantur 
hae  congestiones,  cujusnam  sint  naturae,  quibus  efficiantur 
viribus  ? 

Ad  hanc  quaestionem  dirimendam  necesse  est,  illas  perio- 
dos evolutionis  accuratius  contemplemur. 

Primordia  partium  solidarum  animalis  corporis  parantur 
ex  rudi  indigestaque  massa,  id  quod  animalcula  infimi  ordinis 
satis  ostendunt;  quo  perfectior  autem  et  magis  compositus  or- 
ganismus est  eo  promtius  et  perfectius  haec  corporis  organa 
aggregat  et  efformat  eoque  magis  ad  aegritudinem  ac  forma- 
tionis vitia  propensus  est.  Etsi  quodcunque  corporis  humani 
organon  ad  vitam  sustentandam  post  partum  jam  formatum 
est,  attamen  eo  gradu  perfectionis  non  gaudet,  qui  requiritur, 
ut  illas  functiones,  quibus  respondet,  secundum  naturae  leges 
perficere  possit,  sed  durante  vita  gradatim  ad, omnem  prae- 
stantiam evehitur  et  nos  maxima  afficimur  laetitia,  si  naturam 
perscrutantes  videmus,  materiam  sub  conditione  quadam  ad 
mutationes  subeundas  impelli,  id  quod  nemo  negabit,  qui  con- 
templatur generationis  opus;  opinio  autem,  omnia,  quae  nunc 
existunt,  a primordio  suam  habuisse  praestantiam,  repudianda 
est;  nam  observatoribus  fide  dignissimis  satis  edocti  scimus, 
foetum  a parentibus,  quod  ad  partes  constituentes  singulares 
non  efformari,  sed  coitu  foecundo  commisso  vim  tribui  mate- 
riae, formam  novam  induendi. 

, Dummodo  respiciamus  aetatem  tenerrimam  infantilem 

tenipusque  dentitionis,  tum  animi  corporisque  virium  evolu- 
tionem periodum  pubertatis,  qiia  systema  sexuale  perfectionis 
gradum  a natura  constitutum  assequitur,  ut  officium  se  ipsum 
conservandi  et  increscendi  praestet,  lubentissime  concedamus, 
varia  systemata  corporis  variis  aetatis  temporibus  excoli,  ut 
variis  ad  sustentandum'  totum  organismum  functionibus  prae- 
esse  possint.  Temporibus  illis  evolutionis  sic  dictis,  quibus 
haec  organa  perficiuntur,  sanguinis  proportio  in  organismo 
inaequalis  exstat.  Ubi  major  actio,  ibi  adauctus  sanguinis 
affluxus,  hoc  dentitionis  tempore  satis  clare  probatur,  quo  ob 
nimium  sanguinis  versus  caput  impetum  encephalitis,  hydro- 
cephalus  aliique  morbi  crebrius  oriuntur.  Chorea  St.  Viti, 
ut  supra  adnotavimus , ab  anno  sexto  usque  ad  vicesimum 
quintum  et  sextum  observatur,  id  est  illis  temporibus  evolu- 
tionis, quibus  animi  et  musculorum  vires,  vel,  ut  aliis  utar 
verbis,  sensibilitas  et  irritabilitas,  maxime  excoluntur,  igitur 
major  affluxus  sanguinis  etiam  ad  haec  organa  existit,  qui 
alio  systemate  laeso  facile  tantus  evadere  potest,  ut  his  ipsis 
congestionibus  postea  varia  mala,  quibus  Choream  adnumero, 
oriri  queant. 

Quibus  praemissis,  comparationem  quandara  Choreae  cum 
Raphania,  seu  convulsione  cereali,  et  cum  epilepsia  instituere 
conabor. 

Comparatio  Choreae  cum  Raphania. 

In  utroque  morbo  artuum  contorsiones,  convulsiones,  mo- 
tus spastici  varii  generis,  animadvertuntur,  existunt  autem  mo- 
menta , praecipue  aetiologica , summi  discriminis , quae  nunc 
breviter  exponam. 

Chorea  motibus  spastico  - convulsivis  se  manifestat,  quibus 
fere  scmper  status  noctambulismo  non  dissimilis  immixtus  est, 
quo  aegrotus,  sui  vix  conscius  extemorumque  oblitus,  repen- 
tino e lectulo  exsurgit,  rem  aliquam  vehementissime  adgredi- 

tur,  tecta  aliaque  loca  altiora  cum  periculo  petit  maximo,  et 
oculis  clausis  varia  suscipit  et  assidue  peragit,  quae  mente 
integra  minime  perficere  possit.  In  Raphania  praeter  motus 
convulsivo  - spasticos  ille  status  somnambulns  non  occurrit,  e 
contrario  omnes  aegroti  actiones  spectatori  ostendunt  morosi- 
tatem et  stupiditatem  tristem. 

Chorea  singulares  homines,  rarissimo  plures  eodem  tem. 
pore  infestat.  Raphania  vero  in  eodem  loco  plures  simul 
homines  e causa  communi,  morborum  epidemicorum  instar, 
corripit. 

Si  causas  utrumque  morbum  constituentes  investigamus, 
Raphaniam  nutrimentis  pravis,  viscosis,  praecipue  post  messem 
excitari  comperimus.  Chorea  vero  variis,  diversissimis  causis, 
jam  supra  memoratis,  procreatur. 

Chorea  non  omnibus  aetatis  annis  homines  invadit,  sed 
ab  anno  sexto  tantum  usque  ad  annum  vicesimum  sextum 
et  magis  quidem  sexum  sequiorem,  quam  potiorcm.  Raphania 
autem  hominis  cujusvis  aetatis  et  sexus,  et  tenerrimum  infan- 
tem et  senem,  adoriri  potest. 

Omnibus  anni  temporibus  Chorea  oritur,  Raphania  tantiun* 
peracta  messe  secalis  cerealis. 

Contractiones  et  extensiones  musculorum,  vel  alia  symp- 
tomata, in  Raphania  noctu  dieque  non  desinunt;  in  Chorea 
autem  symptomata  noctu  inter  somnum  plane  desiderantur  et 
per  diem  plerumque  remissiones  hahent,  ita  ut  aeger  quibus- 
dam temporis  intervallis  valere  videatur;  si  lassitudinem 
aliquam  corporis  excipias,  et  obeundis  muneribus  consuetis 
aptus  sit ; rarissime  tantum  paroxysmus  per  hebdomadem  sine 
ulla  remissione  protraliitur, 

Rapbania  signum  pathognomonicum,  scilicet  formicationem, 
imprimis  in  manuum  digitis , pedum  et  mox  in  toto  corpore, 
secuin  fert,  quod  signum  in  Chorea  nunquam  invenitur,  nam 
rarior  ille  sensus,  aurae  epilepticorum  similis,  nullo  modo 
cum  hoc  confundi  potest.  Ille  sensus  formicationis  quoque  in 


corpore  sano  non  solum  frigore,  sed  etiam  nervi  compressione, 
ad  carpum  aut  tarsum  decurrentis,  procreari  potest.  Si  hic 
quoque  in  lingua  Raphania  vigente  oritur,  valde  est  dolorifi- 
cus.  Hic  formicationis  sensus  in  nullo  alio  morbo  occurrit, 
excepto  malo  quodam  Indico  „Beriberi“  vocato,  quam  ob  rem 
hoc  signum  Raphaniae  praestantissimum  habendum  est. 

Extremitatum  gangraena,  quam  Galli  et  Helveti  gradu 
vehementissimo  observarunt,  in  Chorea  nunquam  occurrit,  sed 
tantum  extremitatum  debilitas  quaedam  aegroto  restituto  per 
quoddam  tempus  remanet. 

Exitus  Raphaniae  tristissimus  est,  nisi  malum  initio  sta- 
tim  supprimitur,  plerumque  enim  comites  habere  solet  animi 
stupiditatem,  epilepsiam,  maniam,  imo  mortem  afferre  potest 
per  gangraenam  extremitatum.  Chorea  vero,  etsi  per  longum 
tempus  durat,  si  causae  leviores  exstant,  sine  medicamentis 
saepe  mutato  tantum  loco  et  diaeta  convenienti  fugatur,  et 
altiori  modo  gradu , gravioribus  exstantibus  causis , curatione 
perversa  et  morbo  neglecto  in  paralysin,  animi  stupiditatem, 
tabem,  epilepsiam,  apoplexiam,  mortem  transire  solet,  quibus 
elucet,  in  Chorea  prognosin  meliorem  semper  augurandam 
esse,  quam  in  Raphania. 

Raphania  plane  aliis  remediis,  quam  Chorea  curatur,  si 
ex  juvantibus  aliquid  ratiocinari  licet. 

Discrimen  inter  Epilepsiam  et  Choream. 

Convulsiones  in  utroque  morbo  multa  similia  multaque 
dissimilia  ostendunt.  Epilepsia  uno  quasi  ictu  aegrotum  ado- 
ritur et  mox  deinde  spasmis  miris,  vehementissimis  clonicis 
et  tonicis  concutit,  manent  enim  musculi  nonnulli  contracti, 
e.  gr.  pollices,  ut  in  tetano,  in  volas  manuum  invertuntur; 
membra  dextri  aut  sinistri,  saepissime  autem  utriusque  lateris, 
una  cum  capite  motu  haud  interrupto  convelluntur,  dum  artus 
modo  flectuntur,  modo  extenduntur,  modo  antrorsum,  modo 

retroreum,  modo  denique  sursum  raptu  velocissimo  projiciun- 
tur, modo  corpus  in  orbem  etc.  movetur,  dum  spuma  ori  in- 
sidet Motus  spastici  nonnunquam  tam  vehementes  fiunt,  ut 
ossium  fracturas  efficiant ; quisque  adstantium  hominem  epi- 
lepticum crudelissime  distortum  adspiciens  summa  misericordia 
movetur.  In  Chorea  tantum  motus  clonici  adsunt  iique  non 
totum  corpus  simul  corripiunt,  sed  plerumque  vicissim  partes 
alterutrius  lateris  spasmis  agitantur,  alterius  lateris  partibus 
integris,  ita  ut  quasi  totum  corpus  spasmi  pervagentur,  nun- 
quam autem  tam  atroces  fiant,  ut  ossium  fracturas  efficiant; 
pollicis  in  manum  inversio  fere  nunquam  observatur.  Adspec- 
tus  aegrotorum  Chorea  laborantium  saepissime  adstantium 
risum  movet. 

In  Choreae  paroxysmis  mentis  tantum  functiones,  si  major 
est  gradus,  turbatae,  rarissime  interceptae  sunt;  levioribus 
gradibus  autem  functiones  sensuum  plane  incolumes  sunt,  ae- 
groti vident,  audiunt,  adstantes  dignoscunt  et  interrogati  apte 
quidem,  sed  voce  suppressa,  respondent.  Aliter  homo  epilep- 
ticus se  habet.  Insultus  subito  invadit  aegrotum  eumque  hu- 
mum prosternit,  paroxysmo  durante  omnium  sensuum  atque 
mentis  functiones  silent  et  plane  sunt  interceptae,  ita  ut  primo 
intuitu  difficillime  discernere  possimus,  utrum  sit  aeger  apop- 
lecticus,  an  epilepticus. 

Quemque  insultum  epilepticum  plerumque  antecedit  ille 
sensus,  qui  aura  epileptica  dicitur,  id  est  major  minorve  sen- 
satio aeris  frigidi,  in  quacunque  corporis  parte,  praecipue  au- 
tem in  apicibus  digitorum  manus  et  pedis,  incipientis  indeque 
sensim  ad  caput  adseendentis.  Cerebro  tacto  insultus  epilepticus 
subito  oritur.  In  Chorea  haec  aura  tantum  rarissime  observatur. 

Paroxysmus  in  epilepsia  per  dimidiam,  summum  per  ho- 
ram continet,  in  Chorea  insultus  per  longius  viget  temporis 
spatium.  Aetiologia  utriusque  morbi  fere  eadem  est,  utramque 
etiam  malum  annum  vicesimum  aetatis  Sextum  rarissime  trans- 
greditur. 

Chorea  faciliori  negotio  curatur,  quam  epilepsia,  quippe 
quae  sit  morbus  valde  pertinax,  raroque  arte  superandus, 
etsi  uterque  morbus  naturae  vi  medicalrice,  e.  gr.  morbis  acu- 
tis, exanthematibus,  affectibus  psychicis  supervenientibus,  in- 
terdum depellitur.  Praeterea  curatio  medica  fere  est  eadem. 

Quibus  omnibus  breviter  collectis  Choream  mitiorem  esse 
morbum  epilepsia,  certissime  elucet. 


Morbi  Historia. 

Jam  in  praefatione  dixi,  tres  hujus  morbi  casus,  eosqiic 
inter  minus  frequentes  numerandos,  me  observasse,  quorum 
duo  in  ipso  nostro  nosocomio  Caritatis  et  in  infantum  et  iii 
melancholicorum  statione  mihi  occurrebant.  Occasio  igitur 
offerebatur,  paulo  accuratius  de  natura  mali  pensitandi,  nec 
non  scripta,  quae  de  eo  agunt,  diligentius  perscrutandi;  quum 
vero  longum  esset,  decursum  omnium  trium  casuum  fusius 
exponere,  pauca  tantum  de  uno  proferamus. 

Ludovica  L..  sartoris  fdia,  orto  annos  nata,  cujus  matrem 
robusta  constitutione  corporis  bilarique  animo  gavisam,  patrem 
vero  ex  vicesimo  aetatis  anno  obstructionibus  laborasse,  itaque 
ad  morositatem  quandam  et  tristitiam  pronum  esse,  comperi, 
inde  ab  anno  aetatis  sexto  et  dimidio  Chorea  vexabatur. 
A primis  vitae  diebus  semper  sana  beneque  nutrita  subito, 
quum  a mammis  arceretur,  minus  minusve  bona  valetudine 
vigere  coeperat,  et  quamvis  mater  sollicita  maximam  ei  im- 
pendebat curam,  neque  ante  annum  sextum  certa  alicujus 
morbi  forma  unquam  apparebat,  tamen  nequaquam  perfecta 
fruebatur  sanitate.  Tum  temporis  repente,  prodromis  omnino 
deficientibus,  malo  isto  corripiebatur,  quod  omnibus  medica- 
mentis impugnatum  respectu  quidem  singularium  symptoma- 
tum nonnunquam  levabatur,  plane  tamen  fugari  nullo  modo 
poterat,  sed  potius  tanta  acerbitate  restitabat,  ut  infans  ali- 
quantum debilitaretur  macieque  quasi  deterretur.  Inter  medi- 

camenla  adlilbita  unum  modo,  clectricitatcm  nimirum  comme- 
moro, quam  de  Ilaon  ejusquc  asseclae  praecipuum  in  sananda 
Chorea  praestare  affectum,  sunt  professi,  quae  tamen  panacea 
nostro  in  casu  nullum  tulit  fructum.  Quod  generatim  per- 
tinet ad  vim  hujus  medicaminis,  efficaciam  ejus  in  Chorea  de 
Ilaen  debito  pluris  fecisse,  aestimatissimi  probent  auctores, 
etsi  minime  potest  negari,  permagni  hoc  remedium  in  nostro 
morbo  curando  esse  momenti,  id  quod  et  ipsae  observationes 
de  Haemi,  deinde  Starkii,  Wichmanni,  Saebsii,  Mostii,  con- 
firmant experimenta,  ex  quibus  patet,  nullo  alio  modo  paro- 
xysmos magis  rescindi,  quam  electricitate  et  ferri  magnetici 
tactu,  immo  mesmerismo  saepius  malum  plane  esse  profli- 
gatum. 

Sed  revertamus  ad  historiam  morbi.  Symptomata  in 
universum  ad  statum  gastricum,  cum  affectionibus  nervosis 
conjunctum,  poterant  referri.  Pulsus  erat  parvus , paulo  con- 
tractus, septuaginta  ad  octoginta  ictus  intra  sexagesimam  horae 
partem  praebens,  simul  intermittens,  ita  ut,  febriculam  minime 
indicaret,  sed  potius  affectionem  probaret  spasmodicam.  Gra- 
viora occurrebant  signa,  quae  ad  apparatum  digestionis  spec- 
tabant, lingua  scilicet  muco  obtecta,  foetor  oris  peculiaris,  sapor 
mutatus  vapidusque,  neque  minus  salivatio  et  inter  somnum 
et  quaque  diei  hora,  sed  multo  semper  aucta  tempore  matu- 
tino, ita  ut  mater  narraret,  permagnam  exspuisse  aegrotam 
pituitae  copiam,  ad  quam  etiam  nausea  accessit  vomitusque, 
praecipue  si  cibos  dulces  adsumsisset,  exempli  gratia  si  coffeae 
adderetur  justo  plus  sacchari.  Alvus  non  semper,  sed 
modo  interdum  erat  irregularis,  sedes  apparebant  mucosae 
atque  praeterea  singularis  quaedam  animadvertebatur  abdo- 
minis durities,  tympanites,  dolores  circa  umbilicum,  qui,  quod 
ex  puellae  narrationibus  colligi  poterat , imaginem  simulabant 
dolorum  colicorum.  Sub  vesperem  horripilationes  dorsum 
perstringebant,  quas  sequebatur  dolor  fugax.  Collum  obser- 
vabatur longum,  pectus  planum  paulumque  depressum,  per- 


cussio  normalis,  murmur  respiratorium  ope  sthellioscopii  sue- 
tum percipiebatur.  Faeces  valde  foetebant,  interdum  sangui- 
nis striis  tingebantur,  urina  erat  turbida  et  lacti  similis.  Quod 
attinet  ad  signa  ex  facie  petenda,  color  modo  pallidus,  modo 
ruber,  anuuli  circa  oculos  sublividi,  alae  narium  rubicundae 
et  aliquantum  excoriatae,  quia  puella  pruritum  manibus  sca- 
bentibus saepe  teutavit  mollire.  Huc  accedebant  spastici  do- 
lores capitis,  qui  post  coenam  praecipue  niajorem  gradum 
assequebantur.  Infans  modo  morositatem  pronisit,  modo  ala- 
cris ad  lusus  rediit.  Quod  vero  ad  Choream  St.  Viti  hoc  in 
casu  mirifice  excultam,  aliquid  sommnambuli  videbatur  im- 
mixtum. Paroxysmi  valde  irregulariter  se  excipiebant,  spasmi 
clonici  totum  corpus  magna  vehementia  concusserunt,  exceptis 
oculis,  qui,  merabile  dictu,  in  quovis  paroxysmo  immobiles 
manebant,  ita  ut  aegrae  intuitus  quasi  ferox  esset.  Dormivit 
aegra  inquieta,  exclamavit  nonnunquam  inter  somnum,  sur- 
rexit  subito,  percurrit  pluries  media  nocte  domicilium,  accessit 
ad  res  lusorias  et  saepe  parentes  dentium  stridorem  animad- 
vertebant. Praeterea  interdum  dyspnoea  percipiebatur  perio- 
dica atque  tussis  sicca,  quam  semper  uberrimae  sequebantur 
lacrymae. 

Quibus  omnibus  rite  consideratis,  nemo  dubitavit,  illa 
signa  in  helminthiasin  maxime  quadrare , et  medicus  quum 
secunda  vice  accessisset  suspicionem  certam  vermium  enunti- 
avit, quorum  aliquos  aut  sedibus,  aut  vomitu  esse  excretos,  pa- 
rentes plane  negabant.  Medicus  igitur  curationem  instituit 
anthelminthicam;  maximo  quidem  cum  fructu,  multi  enim 
lumbrici  per  anum  dejiciebantur.  Infans  primum  obtinuit 
electuarium  ex  sem.  cyn.  contus,  pulv.  rad.  Jalap.,  pulv.  rad. 
valer. , Arcan.  dupllc.,  syrup.  rub.  idaei  et  oxym.  scillit. 
Clysmata  simul  adhibebantur  vel  oleosa,  vel  ex  aqua  frigida 
lacteque  parata.  Abdomen  fovebatur  infuso  seminum  Taiiaceti 
et  perfricabatur  linimento  volatili  cainphorato. 

Paroxysmi  Clioreae  hacce  curatione  breviores  et  rariores, 
intermissiones  sensim  ab  aliis  molestiis  liberiores  reddebantur. 
Interim  accessit  diarrhoea  catarrhalis  refrigeratione  exorta, 
quae  tamen  remediis  aptis  sedabatur,  ita  ut  hebdoma- 
dibus duabus  elapsis,  curatione  roborante,  amaris  scilicet 
aromaticis,  ut  china,  ferri  praeparatis,  succurri  posset  virium 
debilitati.  Balneum,  temperiei  gradus  habens  XVUI.  scal.  R. 
quotidie  semel  adhibitum,  finem  medelae  imposuit.  Quodvis 
balneum,  ex  quo  infans  post  integram  horam  demum  discessit, 
immediate  systematis  nervosi  exaltati  requies  secuta  est. 

Quod  pertinet  ad  diaetam,  minime  profecto  negligendam, 
usus  ciborum  animalium,  imprimis  carnis  tenerae,  concedeba- 
tur cum  modica  post  quamque  coenam  vini  rubri  portione; 
arcebantur  autem  omnes  cibi  farinosi,  neque  minus  tubera 
solani  tuberosi,  quodque  legumen,  pisces  etc. 

Quibus  ita  gestis,  puella  mensibus  tribus  elapsis  malo 
plaue  liberata  est  et  nunc  bona  valetutine  gaudet,  si  debilita- 
tem aliquam  residuam  excipias. 


VITA. 


figo  Alexander  Ochwadt,  fidei  catholicae 
addictus,  natus  sum  Leschnitzii,  Silesiae  superioris 
oppido,  anno  MDCCCXllI,  die  XXVIII  mensis 
Februarii,  patre  Joanne,  matre  Maria  e gente 
Grabowski,  (piibus  adhuc  viventibus  gaudeo. 

Primis  litterarum  elementis  a M.  Ulitzny, 
praeceptore  dilectissimo,  imbutus,  anno  millesimo 
I octingentesimo  vicesimo  cpiinto  in  gymnasium  Glie- 
1 \ itianum  receptus  sum,  ibique  sub  auspiciis  rectoris 

Cei.  Kabath  per  octo  annos  ad  litteras  incubui,  quae 
ad  academica  studia  viam  muniunt.  Hunc  virum 
et  ceteros  praeceptores  optimos  semper  grato  ani- 
mo venerabor.  Testimonio  maturitatis  donatus 
Berolinum  me  contuli  et  inter  cives  instituti  me- 
dico-cliirurgici  Friderico-Guilelmi  receptus,  per  qua- 
driennium de  variis  doctrinarum  ad  studium  medi- 
cinae et  chirurgiae  pertinentium  partibus  hos  viros 

illustrissimos  et  celeberrimos  disserentes  audivi: 

• 

Cei.  WoliF  sen.  de  hodegetice,  logice  et  p.sy- 
chologia ; 111.  Link  de  botanice  et  historia  naturali ; 
CeL  Turte  de  physice,  chemia  et  pharmacia;  111. 
Scblemm  de  osteologia,  syndesmologia  et  splanch- 
nologia; 111.  Mueller  de  anatomia  coi^poris  hmnani, 
de  anatomia  organorum  sensuum,  de  anatomia 
comparata  atque  de  physiologia.  In  arte  cadavera 
rite'  secandi  III.  Mueller  una  cum  111.  Schlemm 
duces  benevolentissimi  mihi  fuerunt.  Porro  fre- 

quentavi  praelectiones  Cei.  Eck  de  physiologia; 
111.  Fr.  Hufelaud  de  pathologia  generali,  semiotice 
et  therapia  tam  generali  quam  speciali;  111.  Horn 
de  pathologia  speciali,  de  niorhis  mentis  et  de  sy- 
philide ; 111.  Osann  de  materia  medica,  de  fontibus 
medicatis  et  de  auxilio  in  repentinis  vitae  pericu- 
lis ferendo;  Cei.  Casper  de  arte  formulas  medicas 
concinnandi  et  - de  medicina  forensi;  Cei.  Kluge 
de  arte  fascias  applicandi,  de  chirurgia  generali, 
de  ossium  fracturis  et  luxationibus,  de  arte  obste- 
tricia et  de  akiurgia;  111.  Juengken  de  chirurgia 
speciali,  de  akiurgia  et  de  ophthalmlatrice.  111. 
Hecker  de  Celsi  libris  et  de  Burserii  institutioni- 
bus; Cei.  Froriep  de  anatomia  chirurgica;  nec  de- 
fui exercitationibus  practicis  ad  medicinam  foren- 
sem pertinentibus  111.  W a g n e r. 

Exercitationibus  clinicis  medicis  interfui  du- 
cibus IU.  Bartels,  Cei.  Wolff  et  Cei.  Barez;  chl- 

nirgicis  111.  Rust ; cliirurgicfs  et  ophthalmiatri- 
cis  generosiss.  de  Graefe ; oplithalmlatricis  IU 
Juengken. 

Denique  praelectiones  ad  medicinam  veteri- 
nariam spectantes  frequentavi : de  anatomia  anima- 
lium domesticorum  Cei.  Gurlt;  de  morbis  epizoo- 
ticis  et  zoodiaeta  Cei.  Reckleben;  de  equi  bona 
indole  Beat.  Naumann  docentes  audivi:  de  equi 
morborum  curatione  clinicen  Cei.  Hertwig 
adii. 

Omnibus  bis  viris  illustrissimis  maximas,  quas 
possum,  gratias  habeo  semperque  habebo. 

Quadriennio  studiorum  peracto,  medici  infe- 
rioris mimus  in  nosocomio  Caritatis  ab  ineunte 
mense  Octobri  suscepi  eoque  per  annum  functu- 
rus sum. 

Jam  vero  tentaminibus  tam  philosophico  quam 
medico,  nec  non  examine  rigoroso  coram  gratioso 

medicorum  ordine  rite  superatis , dissertatione 
tliesibusque  publice  defensis,  spero  fore,  ut  in 
me  summi  in  medicina  et  chirurgia  honores 
conferantur. 

THESES  DEFENDENDAE. 


/. 

Conceptio  persistente  uteri  scirrho  fieri  potest. 


II. 

Quo  minor  scirrhus  'ventriculi  eo  frequentior 
vomitus. 


III. 

Scirrhi  incipientis  cognitio  nos  fugit. 

IV. 

In  infantibus  cataractae  operatio  non  timenda. 

V. 

Animi  perturbatio  'et  periculosissimum  et  saluber- 
riniiim  remedium  esse  potest, 

VI. 

Acgophonia  in  certo  quodam  plcuri/idis  stadio 
tantum  auditur. 


